મહારાષ્ટ્ર એટીએસ દ્વારા પકડાયેલા નક્સલીઓની તપાસમાં હકીકત બહાર આવી છે કે પ્રતિબંધિત સંગઠન કમ્યુનિસ્ટ પાર્ટી ઓફ ઇન્ડિયા(નક્સલ)એ પૂણેમાં ૨૦૧૦માં ૧૫ દિવસની શિબિરનું આયોજન કર્યું હતું. ‘ટીચર્સ ટ્રેનિંગ પ્રોગ્રામ’ તરીકે ઓળખાતી આ ‘અભ્યાસ શિબિર’માં સાત યુવાનો અને ચાર યુવતીઓએ ભાગ લીધો હતો. શિબિરમાં કમ્યુનિસ્ટ પાર્ટી ઓફ ઇન્ડિયા માર્કસિસ્ટ(સીપીઆઈ-એમ)ના રાજ્યના વડા મિલિંદ તેલુમ્બડે ઉર્ફે જ્યોતિરાવ ઉર્ફે બડા દીપક અને તેમનાં પત્ની એન્જેલો સોંતાકે ઉર્ફે સાધના ઉર્ફે રાહી ઉર્ફે ઇશ્કારા, સીપીઆઈ(નક્સલ)ના કોલ્ડન કોરિડોર કમિટીના સેક્રેટરીએ નવા પાર્ટી મેમ્બરોને નક્સલ વિચારધારાના પાઠ ભણાવ્યા હતા.